《思吴堂》
宋代·朱之纯

画堂重构一湖中，更述民思渤海公。自昔三年留惠政，至今百里诵清风。

波间𨺗觉欢声别，陌上新传乐事同。从此邦人转怀德，悠悠谷水几时穷。

作者简介：徽州休宁人。理宗宝祐间在太学有声。时宦官董宋臣之党用权，天下侧目，之纯率诸生抗疏请斥去妖邪，以肃朝纲。度宗咸淳间，授平江府教授，以禄不及亲，隐居不出。